Ranskan ympäriajo
Ranskan ympäriajo (, puhekielessä usein pelkkä "Tour") on maailman tunnetuin vuosittain järjestettävä pyöräilykilpailu. Se ajettiin ensimmäisen kerran vuonna 1903 ja on siitä lähtien järjestetty joka vuosi paitsi maailmansotien aikana 1915–1918 ja 1940–1946. Ranskan ympäriajo on yksi kolmesta suuresta pyöräilyn kolmiviikkoisesta etappikilpailuista (kaksi muuta ovat Italian ympäriajo ja Espanjan ympäriajo).
Maurice Garin
Maurice Garin (3. maaliskuuta 1871 – 19. helmikuuta 1957) oli italialaissyntyinen ranskalainen maantiepyöräilijä. Hän on jäänyt urheilun historiaan erityisesti ensimmäisen Ranskan ympäriajon voittajana (1903). Hän voitti 2 428 kilometrin pituisen kilpailun keskinopeudella 25,283 km/h. Garin voitti myös Paris-Roubaix'n vuosina 1897 ja 1898 sekä Bordeaux-Paris'n vuonna 1902.